**Ministru kabineta noteikumu projekta** **„Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Grozījumi 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu” (turpmāk – MK noteikumi Nr.328) ir nepieciešami, lai nodrošinātu efektīvu un pilnīgu finansējuma apguvi 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otrās kārtas (turpmāk – 1.3.1.1.1.aktivitātes) ietvaros. Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību, un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar kuriem sadarbības iestāde, proti, valsts aģentūra „Latvijas Investīciju un attīstības aģentūra” (turpmāk – sadarbības iestāde) būs noslēgusi civiltiesiskus līgumus par projekta īstenošanu. Savukārt noteikumu projektā iekļautais tiesiskais regulējums būs attiecināms uz apstākļiem, kas radīsies pēc MK noteikumu Nr.328 grozījumu spēkā stāšanās.MK noteikumu Nr.328 83.punkts paredz, ka, ja 12 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 25 % no projekta attiecināmo izmaksu summas, bet ne mazāk kā par saņemtajam avansam atbilstošo attiecināmo izmaksu summu, vai 24 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 60 % no projekta attiecināmo izmaksu summas, neskaitot papildus piešķirto finansējumu, sadarbības iestāde samazina līgumā paredzēto finansējumu par neizpildes apjomu. 1.3.1.1.1.aktivitātes 2.kārtas ietvaros tiek īstenoti 16 projekti. Astoņi no šiem projektiem līdz 2012.gada beigām bija sasnieguši finansējuma apguvi vismaz 70% apmērā no projektu attiecināmajām izmaksām un šiem projektiem tika piešķirts papildu finansējums no citu projektu īstenošanas rezultātā iegūtā finansējuma ietaupījuma, kā arī no valsts budžeta virssaistību finansējuma. Šiem astoņiem projektiem īstenošanas termiņš ir pagarināts uz laiku, kas nepārsniedz 2015.gada 1.jūniju. Vienlaikus ir konstatēts, ka atlikušajiem astoņiem 1.3.1.1.1.aktivitātes 2.kārtas projektiem īstenošanas progress ir bijis lēnāks un līdz 2012.gada beigām tajos nav sasniegta finansējuma apguve vismaz 60% apmērā no projektu attiecināmajām izmaksām, un šo projektu īstenošanas laiks ir paredzēts ne ilgāk kā līdz 2013.gada beigām. Ņemot vērā, ka nepieciešamība nodrošināt apmācības komersantos nodarbināto personu kvalifikācijas celšanai ir pastāvīga, proti, apmācību vajadzības ir nepārtrauktas, Ekonomikas ministrija kā 1.3.1.1.1.aktivitātes atbildīgā iestāde ir konstatējusi, ka nepieciešams nodrošināt, ka arī tajās tautsaimniecības nozarēs, kurās tiek īstenoti minētie apmācību projekti, apmācības nodarbinātājiem ir pieejamas līdz 2015.gadam, izmantojot šiem projektiem jau piešķirto finansējumu. Ņemot vērā, ka nodarbināto apmācību projektu īstenošana 2014.-2020.gada ES fondu plānošanas periodā tiks uzsākta ne ātrāk kā 2015.gadā, projektu īstenošanas termiņa pagarināšana sniegs iespēju nodrošināt finansējuma pieejamības nepārtrauktību un pilnvērtīgi un efektīvi izmantot 1.3.1.1.1.aktivitātes finansējumu. **Vienlaikus jāņem vērā, ka ne visu projektu īstenošanas laikā attiecīgā nozare ir pierādījusi savu kapacitāti pilnvērtīgi izmantot apmācību īstenošanai piešķirto finansējumu, tādēļ Ekonomikas ministrija ir izstrādājusi nosacījumus, kuri jāizpilda, lai projekta īstenošanas termiņš varētu tikt pagarināts.**Ekonomikas ministrijas ierosinātie grozījumi paredz, ka īstenošanas termiņu var pagarināt tādiem projektiem, kuri pirmo divu gadu laikā nav sasnieguši 60% finansējuma apguvi, taču kuros ir izveidojies finansējuma ietaupījums, jo ar izmantoto finansējumu ir nodrošinātas apmācības lielākam skaitam nodarbināto personu, un ir sasniegti vismaz 70% no projekta plānotajiem rādītājiem. Šādiem projektiem, pagarinot projekta īstenošanas termiņu, projekta kopējo attiecināmo izmaksu summa nevar pārsniegt divkāršu projekta attiecināmo izmaksu summu, par kādu iesniegti maksājuma pieprasījumi projekta īstenošanas pirmo divu gadu laikā, tādējādi nodrošinot, ka projekta turpmākajai īstenošanai pieejamais finansējums ir adekvāts finansējuma saņēmējam līdz šim pierādītajai kapacitātei projekta īstenošanā. Tāpat grozījumi paredz noteikt konkrētus starpposma mērķus finansējuma apguvē, kas finansējuma saņēmējiem jāsasniedz turpmākajā projekta īstenošanas laikā. **Šādu grozījumu veikšana nodrošinās, ka tiek efektīvi izmantots finansējums tajos projektos, kuros finansējuma apguve bijusi lēnāka, bet rezultatīvie rādītāji sasniegti sekmīgi, turklāt finansējums turpmākai projektu īstenošanas būs atbilstošs līdz šim pierādītājai projektu finansējuma apguves kapacitātei. Tādējādi tiks nodrošināta sekmīgāka projektu īstenošana un pilnvērtīga plānoto rezultatīvo rādītāju sasniegšana.** Savukārt tiem projektiem, kuri pirmo 2 gadu laikā nav sasnieguši finansējuma apguvi vismaz 60% apmērā, nav sasnieguši vismaz 70% no projekta plānotajiem rādītājiem un nav sasnieguši finansējuma ietaupījumu, projektu īstenošanas nosacījumi netiek mainīti, proti, šo projektu maksimālais īstenošanas termiņš ir 3 gadi un projekta finansējuma apjoms tiek samazināts par noteikumu 83.punktā noteikto neizpildes apjomu. **Finansējums, kas tiks iegūts, samazinot projektu finansējumu par 83.punktā noteikto neizpildes apjomu, saskaņā ar MK noteikumu Nr.328 93.5punktā noteikto var tikt izmantots, lai palielinātu finansējumu citiem projektiem. Ņemot vērā, ka šis finansējums nav uzskatāms par neatbilstību finansējumu, tas var tikt izmantots citu projektu finansēšanai un tādējādi ir uzskatāms par aktivitātē pieejamo finansējumu.** Ekonomikas ministrija norāda, ka paredzētie grozījumi nekādā veidā nerada tiesiskās paļāvības principa (kontekstā ar tiesiskās vienlīdzības principu) apdraudējumu, jo augstāk aktivitātes ietvaros projektu iesniegšanas brīdī attiecībā uz visiem potenciālajiem projektu iesniedzējiem pastāvēja vienādi tiesiskie apstākļi, līdz ar to arī faktiskās prasības. Tādēļ piedāvātā pieeja attiecas tikai uz tiem finansējuma saņēmējiem, kuri iesniedza projektu iesniegumus. Proti, tie atrodas citādākos faktiskajos apstākļos un nav salīdzināmi ar tiem potenciālajiem projektu iesniedzējiem, kuri tikai apsvēra iespēju iesniegt projektu iesniegumu, bet to neizdarīja. Turklāt 1.3.1.1.1.aktivitātes ietvaros gala labuma guvēji ir saimnieciskās darbības veicēji un biedrības - apmācību saņēmēji, kas jebkurā brīdī var kļūt par finansējuma saņēmēja sadarbības partneriem vai biedriem, ja atbilst MK noteikumos Nr.328 noteiktajām prasībām. Eiropas Komisijas Nodarbinātības, sociālo lietu un iekļautības ģenerāldirektorāts (turpmāk – DG EMPL) ir veicis auditu par Eiropas Sociālā fonda līdzfinansētās finanšu vadības instrumentu aktivitātes īstenošanu Latvijā un audita rezultātā ir aprēķināta finanšu korekcija 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros. Ministru kabineta 2013.gada 5.marta sēdē (protokols Nr.13, 38§) tika pieņemts lēmums piekrist DG REGIO EMPL noteiktajam finanšu korekcijas apmēram (http://www.mk.gov.lv/lv/mk/tap/?pid=40278062&mode=mk&date=2013-03-05).Saskaņā ar Ministru kabineta 2013.gada 5.marta protokollēmuma 38.§ 9.punktu un Ministru kabineta 2013.gada 28.maija protokollēmuma 47.§ 9.punktu, Ekonomikas ministrija (turpmāk – EM) 2013.gada 27.jūnijā iesniedza Valsts Kancelejā Ministru kabineta noteikumu Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) grozījumu projektu un 2013.gada 2.jūlija Ministru kabineta sēdē šie grozījumi tika apstiprināti. Atbilstoši veiktajiem aprēķiniem tika paredzēta finanšu korekcija aktivitātei, par 5 273 182 EUR (3 706 013 LVL) samazinot ESF finansējuma daļu, par 930 562 EUR (654 002 LVL) samazinot nacionālā publiskā finansējuma daļu un par 1 708 689 EUR (1 200 873 LVL) samazinot privātā finansējuma daļu un novirzot to 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai - atbalsts partnerībās organizētām apmācībām” projektu iesniegumu atlases otrās kārtas īstenošanai. Tādēļ noteikumu projekts paredz palielināt 1.3.1.1.1.aktivitātes finansējuma summu par atbilstošo apjomu. Ņemot vērā papildu ESF un valsts budžeta finansējuma piešķiršanu 1.3.1.1.1.aktivitātes īstenošanai, būs iespējams piešķirt papildu finansējumu projektu īstenošanai, un, lai nodrošinātu vienlīdzīgu attieksmi pret tiem projektiem, kas papildu finansējumu saņēma 2012.gada beigās, un kuri papildu finansējumam pieteiksies pēc grozījumu spēkā stāšanās, nepieciešams precizēt nosacījumus šī finansējuma piešķiršanai un izlietošanai. Piešķirot virssaistību finansējumu, tika noteikti arī nosacījumi, ka daļa no virssaistību finansējuma jāizmanto jauniešu un reģionos nodarbināto apmācībai. Projektiem, kuriem papildu finansējums tika piešķirts 2012.gada beigās, tika noteikts, ka papildu finansējums veidojas no virssaistību finansējuma un finansējuma, kas iegūts, piemērojot noteikumu 83.punktā minēto finansējuma samazinājumu, atbilstoši šo finansējuma avotu savstarpējai proporcijai līguma par projekta īstenošanu grozījumu iesniegšanas dienā. 8 projektiem, kam papildu finansējums tika piešķirts 2012.gada beigās un 2013.gada sākumā šī attiecība bija **69.4:30.6**, proti, **69.4**% no projekta papildu finansējuma bija jāpiemēro noteikumos noteiktie nosacījumi par virssaistību finansējumu. Lai nodrošinātu vienlīdzīgu attieksmi pret tiem finansējuma saņēmējiem, kas jau ir saņēmuši papildu finansējumu, un tiem, kas uz to pieteiksies nākotnē, noteikumu projekts paredz veikt grozījumus, nosakot, ka šī proporcija ir attiecināma arī uz turpmākiem projektu finansējuma palielinājumiem 1.3.1.1.1.aktivitātē.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.328, izdarot šādas izmaiņas:1. palielināt aktivitātei pieejamo Eiropas Sociālā fonda un valsts budžeta finansējumu; 2. noteikt, ka projektu maksimālo īstenošanas termiņu var pagarināt ne ilgāk kā līdz 2015.gada 1.jūnijam, ja projektiem, kuri pirmajos 2 projekta īstenošanas gados nav sasnieguši 60% finansējuma apguvi, ir izveidojies finansējuma ietaupījums, ir pārsniegti finansējuma saņēmēja projektā plānotie rezultatīvie rādītāji pret izmantoto finansējuma apmēru un ir sasniegti vismaz 70% no projekta rezultatīvajiem rādītājiem. 3. noteikt, ka šādiem projektiem, pagarinot projekta īstenošanas termiņu, projekta kopējo attiecināmo izmaksu summa nevar pārsniegt divkāršu projekta attiecināmo izmaksu summu, par kādu iesniegti maksājuma pieprasījumi projekta īstenošanas pirmo 2 gadu laikā. 4. noteikt, ka, ja šādiem projektiem līdz 2013.gada 31.decembrim sadarbības iestādē nav iesniegts maksājuma pieprasījums par vismaz 70 % no projekta attiecināmo izmaksu summas, vai līdz 2014.gada 30.jūnijam – par vismaz 80% no projekta attiecināmo izmaksu summas, vai līdz 2014.gada 31.decembrim – par vismaz 90% no projekta attiecināmo izmaksu summas, sadarbības iestāde samazina līgumā paredzēto finansējumu par neizpildes apjomu; 5. precizēt, ka projektu īstenošanai papildu finansējumu līdztekus virssaistībām var piešķirt arī no cita aktivitātē pieejamā Eiropas Sociālā fonda un valsts budžeta finansējuma; 6. precizēt, ka nosacījumus, ka vismaz 20% no papildu piešķirtā finansējuma jāizmanto jauniešu apmācībai, vismaz 15% personu no Kurzemes, Zemgales un Vidzemes apmācībai un vismaz 5% – personu no Latgales apmācībai, piemēro finansējumam **69.4**% apmērā no projekta finansējuma palielinājuma.  |
| 5. Projekta izstrādē iesaistītās institūcijas | LIAA |
| 6. Iemesli, kādēļ netika nodrošināta sabiedrības līdzdalība | Nav.  |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 1.3.1.1.1.aktivitātes otrās kārtas mērķa grupa ir saimnieciskās darbības veicēji, saimnieciskās darbības veicējos nodarbinātās personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Noteikumu projekts paredz palielināt aktivitātes īstenošanai pieejamā Eiropas Sociālā fonda finansējuma apjomu par 3 706 013 latiem un piešķirt valsts budžeta finansējumu 654 002 latu apmērā, par šo summu samazinot finansējumu darbības programmas „Cilvēkresursi un nodarbinātība” papildinājuma 1.3.1.2.aktivitātei „Atbalsts pašnodarbinātības un uzņēmējdarbības uzsākšanai”.  |
| 4. | Tiesiskā regulējuma nefinansiālā ietekme | Projekts paredz sniegt iespēju pagarināt nodarbināto apmācību projektu īstenošanas termiņu līdz 2015.gada 1.jūnijam, tādējādi nodrošinot finansējuma pieejamības nepārtrauktību komersantos nodarbināto personu kvalifikācijas celšanai, izmantojot 2007.-2013. un 2014.-2020.gada ES fondu plānošanas periodu atbalstu. Tādējādi tiks veicināta komersantos nodarbināto personu kvalifikācijas celšana un pielāgošanās mainīgajiem darba tirgus apstākļiem, kā arī sekmēts darbaspēka produktivitātes pieaugums.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III sadaļa – nav attiecināms**

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts ir saistīts ar Ekonomikas ministrijas sagatavoto Ministru kabineta rīkojuma projektu „Grozījums darbības programmas „Cilvēkresursi un nodarbinātība” papildinājumā”. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu netiks ieviestas jaunas Eiropas Savienības tiesību akta prasības |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | n/a  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| n/a | n/a | n/a | n/a |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | n/a |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Eiropas Komisijai informācijas kopsavilkums par šo atbalsta pasākumu tiks nosūtīts 20 darba dienu laikā pēc atbalsta shēmas stāšanās spēkā atbilstoši Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) I nodaļas 9.panta 1.punktā noteiktajam.  |
| Cita informācija | Nav |

**Anotācijas VI sadaļa – nav attiecināms**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijā | Projekta izpilde tiks nodrošināta valsts aģentūras „Latvijas Investīciju un attīstības aģentūra” funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Netiks radītas jaunas institūcijas, funkcijas tiks izpildītas valsts aģentūras „Latvijas Investīciju un attīstības aģentūra” funkciju ietvaros. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

02.08.2013 16:04

2180

Kaspars Purmalietis

67013108, Kaspars.Purmalietis@em.gov.lv